বইখানিতে সম্পাদনার কোনো পরিচয় নেই, অজস্র বানান ভুল, মুদ্রণপ্রমাদ (উৎসর্গ-পত্রেও!)। ‘উৎকর্ষতা’, ‘সন্তর্পন’, ‘ব্যঘাত’, ‘ক্যাসানোভা বহুবল্লভা ছিলেন’ বা Louis V কে ‘লুই পনেরো’ লেখা চোখকে পীড়া দেয়। য়ুরোপীয় নামগুলি কখন রোমান হরফে লেখা হবে কখনই বা বাঙলায়, তার কোন নিয়ম নেই, যখন যেমন ইচ্ছে লেখা হয়েছে। ১৮২৯-র পাঁচুই জুনের ক্লাসে ডিরোজিও সেই বছরেরই ২১শে মার্চে বৃটিশ প্রধানমন্ত্রীর ডুয়েল লড়ার কাহানি শোনাচ্ছেন! সেই প্রি-টেলিগ্রাফকালে পালতোলা জাহাজে ডাকবাহী ‘প্যাকেট শিপ’-এর পক্ষেও (জাতে দ্রুতগামী ‘ক্লিপার’) তিনমাসের কমে লণ্ডন থেকে কলকাতা পৌঁছন সম্ভব ছিল না।